cyanic-selkie/wikianc huggingface dataset:
จอห์น แลสซีเตอร์
จอห์น อลัน แลสซีเตอร์ (John Alan Lasseter) เกิดเมื่อวันที่ 12 มกราคม ค.ศ. 1957 เป็นแอนิเมเตอร์ ผู้กำกับภาพยนตร์ นักเขียนบท ผู้อำนวยการสร้าง นักพากย์และอดีตหัวหน้าเจ้าหน้าที่สร้างสรรค์ของ วอลต์ดิสนีย์ แอนิเมชั่น สตูดิโอส์, พิกซาร์ และ ดิสนีย์ตูน สตูดิโอส์ เขายังเป็นที่ปรึกษาด้านการสร้างสรรค์หลักของ วอลต์ดิสนีย์อิเมจจิเนียร์ริง
แลสซีเตอร์เริ่มอาชีพของเขาในฐานะนักทำการ์ตูนกับ บริษัทเดอะวอลต์ดิสนีย์ หลังจากถูกไล่ออกจากดิสนีย์เพื่อโปรโมตคอมพิวเตอร์แอนิเมชัน เขาได้เข้าร่วมกับลูคัสฟิล์มซึ่งเขาทำงานเกี่ยวกับอนิเมชั่นซีจีไอ กลุ่มกราฟิกของแผนกคอมพิวเตอร์ของลูคัสฟิล์มถูกขายให้กับ สตีฟ จอบส์ และกลายเป็นพิกซาร์ในปี 1986 แลสซีเตอร์ดูแลภาพยนตร์ของพิกซาร์และโครงการที่เกี่ยวข้องทั้งหมดในฐานะผู้อำนวยการสร้างฝ่ายบริหาร นอกจากนี้เขายังกำกับ ทอย สตอรี่ (1995), ตัวบั๊กส์ หัวใจไม่บั๊กส์ (1998), ทอย สตอรี่ 2 (1999), 4 ล้อซิ่ง...ซ่าท้าโลก (2006) และ สายลับสี่ล้อ ซิ่งสนั่นโลก (2011) จากปี 2006 ถึงปี 2018 แลสซีเตอร์ยังดูแลภาพยนตร์วอลท์ดิสนีย์แอนิเมชั่นสตูดิโอทั้งหมด (และแผนกดิสนีย์ตูนสตูดิโอส์) ทั้งหมดและโครงการที่เกี่ยวข้องในฐานะผู้อำนวยการสร้างฝ่ายบริหาร
ภาพยนตร์ที่เขาทำมีรายได้มากกว่า 19 พันล้านเหรียญสหรัฐทำให้เขาเป็นหนึ่งในผู้สร้างภาพยนตร์ที่ประสบความสำเร็จที่สุดตลอดกาล ในภาพยนตร์อนิเมชั่นทั้งแปดเรื่องที่ทำรายได้มากกว่า 1 พันล้านเหรียญสหรัฐห้าเรื่องนั้นเป็นภาพยนตร์ที่บริหารโดยแลสซีเตอร์ ภาพยนตร์เรื่องนี้ประกอบไปด้วย ทอย สตอรี่ 3 (2010) ภาพยนตร์แอนิเมชั่นเรื่องแรกที่ผ่าน 1 พันล้านเหรียญสหรัฐ โฟรเซ่น: ผจญภัยแดนคำสาปราชินีหิมะ (2013) ภาพยนตร์แอนิเมชันที่ทำรายได้สูงสุดอันดับ 2 ตลอดกาลรวมถึง ซูโทเปีย: นครสัตว์มหาสนุก (2016), ผจญภัยดอรี่ขี้ลืม (2016) และ รวมเหล่ายอดคนพิทักษ์โลก 2 (2018)
เขาได้รับรางวัลออสการ์สองรางวัล สาขาภาพยนตร์แอนิเมชันสั้นยอดเยี่ยม (จาก ทิน ทอย) และรางวัลความสำเร็จเกียรติยศ (จาก ทอย สตอรี่)
ในเดือนพฤศจิกายนปี 2017 แลสซีเตอร์ใช้เวลาสักหกเดือนจากพิกซาร์และดิสนีย์อนิเมชั่นหลังจากยอมรับว่า "ผิดพลาด" ในพฤติกรรมของเขากับพนักงาน จากการรายงานของแลสซีเตอร์ มีประวัติว่าเขามีพฤติกรรมล่วงละเมิดทางเพศต่อพนักงาน ในเดือนมิถุนายนปี 2018 ดิสนีย์ประกาศว่าเขาจะลาออกจากบริษัท เมื่อปลายปีที่สัญญาหมดอายุ แต่รับหน้าที่เป็นผู้ให้คำปรึกษาจนกว่าจะถึงตอนนั้น ในวันที่ 9 มกราคม ค.ศ. 2019 แลสซีเตอร์ได้รับการว่าจ้างให้เป็นหัวหน้าสกายแดนซ์ แอนิเมชั่น ภาพยนตร์พิกซาร์เรื่องสุดท้ายของเขาคือ ทอย สตอรี่ 4 (2019) ซึ่งเขาได้รับเครดิตเรื่องราวขณะที่ภาพยนตร์ดิสนีย์เรื่องสุดท้ายของเขาคือ โฟรเซ่น 2: ผจญภัยปริศนาราชินีหิมะ (2019) ซึ่งเขาทำหน้าที่เป็นผู้อำนวยการสร้างฝ่ายบริหารในช่วงแรกของการพัฒนาภาพยนตร์
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 5 เรื่องของ จอห์น แลสซีเตอร์
0–59% คำวิจารณ์ที่นักวิจารณ์ไม่ชอบ 60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ  81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัลที่ได้รับ
จำนวนรางวัลที่เข้าชิงและได้รับจากภาพยนตร์ของ จอห์น แลสซีเตอร์
ประเทศบาร์เบโดสในโอลิมปิกเยาวชนฤดูร้อน 2014
กรีฑา
ผลการแข่งขันดังนี้ :
ว่ายน้ำ
ผลการแข่งขันดังนี้ :
จูโน (รัฐอะแลสกา)
จูโน (Juneau) เป็นเมืองหลวงของรัฐอะแลสกา สหรัฐ เป็นเมืองที่มีพื้นที่ใหญ่เป็นอันดับสองของประเทศ โดยเป็นเมืองหลวงของรัฐตั้งแต่ปี ค.ศ. 1906 หลังจากรัฐบาลซึ่งขณะนั้นคือเขตอะแลสกาได้ย้ายเมืองหลวงจากซิตคาตามรัฐสภาสหรัฐ ค.ศ. 1900 เมืองตั้งชื่อตามนักสำรวจทองจากเกแบ็ก ที่ชื่อ โจ จูโน
ฟุตซอลผู้พิการทางสมองชิงแชมป์โลก
การแข่งขันฟุตซอลผู้พิการทางสมองชิงแชมป์โลก (Deaf Futsal World Cup) เป็นการแข่งขันฟุตซอลของผู้พิการทางสมองระหว่างประเทศที่ยิ่งใหญ่ที่สุด ภายใต้การควบคุมของคณะกรรมการกีฬาผู้พิการทางสมองสากล จัดขึ้นทุกๆ 4 ปี จัดขึ้นเป็นครั้งแรกในปี ค.ศ. 1996
ภายหลังจากการแข่งขันรอบคัดเลือกตามทวีปต่างๆ มีทีมที่เข้าแข่งขันรอบสุดท้ายทั้งสิ้น 16 ทีม ดังนี้ ทวีปเอเชีย 3 ทีม ทวีปอเมริกาใต้ 1 ทีม โอเชียเนีย 1 ทีม ทวีปยุโรป 12 ทีม และเจ้าภาพ 1 ทีม
สถานีรถไฟซัลทซ์บวร์ค
สถานีรถไฟซัลทซ์บวร์ค เป็นสถานีรถไฟแห่งหลักในเมืองซัลทซ์บวร์ค รัฐซัลทซ์บวร์ค ประเทศออสเตรีย เป็นสถานที่สำคัญเนื่องจากเป็นทางผ่านของรถไฟออสเตรียที่จะเข้าไปยังประเทศเยอรมนี ที่เมืองมิวนิก
บินยามินะ กิวอัดอะดะ
บินยามินะ กิวอัดดะ  เป็นเมืองในเขตไฮฟาของอิสราเอล  เมืองนี้เกิดจากการรวมกันระหว่างเทศบาลสองแห่งใน ค.ศ. 2003 คือ บินยามินะและกิวอัดอะดะ ข้อมูลจาก Israel Central Bureau of Statistics (CBS) รายงานจำนวนประชากร ณ สิ้น ค.ศ. 2009 ไว้ที่ 12,000 คน ก่อนการรวมกันจำนวนประชากรของบินยามินะคือ 6,600 คน
รางวัลนักมวยสากลแห่งปีของนิตยสารเดอะริง
นิตยสารเดอะริง จัดตั้งขึ้นใน พ.ศ. 2465 และได้มอบรางวัลนักมวยสากลแห่งปีตั้งแต่ พ.ศ. 2471 รางวัลนี้คัดเลือกโดยบรรณาธิการของวารสารโดยพิจารณาจากสมรรถนะของนักมวย
สถานีรถไฟลินทซ์
สถานีรถไฟลินทซ์ เป็นสถานีรถไฟที่ใหญ่ที่สุดในลินทซ์ และอันดับที่ 3 ในประเทศออสเตรีย เปิดใช้งานใน ค.ศ. 1858 เป็นศูนย์รวมการคมนาคมในเมืองลินทซ์ ดำเนินการโดยการรถไฟสหพันธรัฐออสเตรีย (เออเบเบ) ผู้โดยสาร 30,000 คนต่อวัน
เปลือก
"เปลือก" เป็นซิงเกิลของวงดนตรีอพาร์ตเมนต์คุณป้า จากอัลบั้ม รักสนิยม (พ.ศ. 2556) ประพันธ์เนื้อร้อง-แต่งทำนองโดย ตุล ไวฑูรเกียรติ (ตุล อพาร์ตเมนต์คุณป้า) และเรียบเรียงโดย อพาร์ตเมนต์คุณป้า เป็นเพลงที่อพาร์ตเมนต์คุณป้า เล่าเรื่องราวเหล่านี้ผ่านดนตรีฮาร์ดร็อคที่มีกลิ่นอายของยุคบุปผาชน ความพิเศษของเพลงเปลือก อยู่ที่การที่อพาร์ตเมนต์คุณป้าตระเวนเล่น­สดเพลงนี้มาจนคล่องแคล่วก่อนจะทำการอัดเส­ียง ดังนั้นอรรถรสในการฟังเพลงนี้จึงใกล้เคียง­กับการได้ดูโชว์สด ๆ ของอพาร์ตเมนต์คุณป้า
เนื้อหาเพลงพูดถึงค่านิยมในสังคมปัจจุบัน ที่ผู้คนมักจะมองกันแต่เพียงภายนอก เราใช้เวลาไม่กี่นาทีในการตัดสินคนจากบทบา­ทในสังคมและเรามักจะหลงลืมไปว่าจริง ๆ แล้­วชีวิตย่อมไม่ต่างจากการแสดง และเราเองก็เป็นเพียงนักแสดงที่ผลัดกันม­ารับแสดงบทบาทต่าง ๆ ที่แม้จะดูยิ่งใหญ่หรือต่ำต้อยสักเพียงใด­ก็ตาม สักวันการแสดงก็ย่อมมีวันสิ้นสุด
เทศบาลตำบลนาเหล่า
เทศบาลตำบลนาเหล่า เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ 1–2, 7, 9, 13 และพื้นที่บางส่วนของหมู่ 5, 12 ตำบลนาเหล่า กับพื้นที่ทั้งหมดของหมู่ 1, 6 และพื้นที่บางส่วนของหมู่ 7 ตำบลเทพคีรี ในอำเภอนาวัง จังหวัดหนองบัวลำภู เดิมมีฐานะเป็นสุขาภิบาลนาเหล่าซึ่งจัดตั้งขึ้นใน พ.ศ. 2535 ในวันที่ 13 พฤศจิกายน พ.ศ. 2535 ทางราชการได้จัดตั้งตำบลเทพคีรีขึ้นโดยแยกการปกครองบางส่วนจากแยกจากตำบลนาแก ตำบลด่านช้าง และตำบลนาเหล่า ทำให้สุขาภิบาลครอบคลุมพื้นที่บางส่วนของตำบลเทพคีรีด้วย และได้รับการจัดตั้งเป็นเทศบาลตำบลใน พ.ศ. 2542 ณ พ.ศ. 2563 ในเขตเทศบาลมีประชากร 6,931 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอนาวัง อยู่ห่างจากศาลากลางจังหวัดหนองบัวลำภูประมาณ 41.6 กิโลเมตร อยู่ห่างจากกรุงเทพมหานครประมาณ 555 กิโลเมตร ตามทางหลวงแผ่นดินหมายเลข 2 (ถนนมิตรภาพ) มีพื้นที่รับผิดชอบทั้งหมด 12.70 ตารางกิโลเมตรหรือคิดเป็น 7,937.5 ไร่
โรโดลโฟ มาร์ติเนซ
โรดอลโฟ มาร์ติเนซ (Rodolfo Martínez) นักมวยสากลชาวเม็กซิโก เกิดเมื่อ 24 สิงหาคม พ.ศ. 2489 ที่เมืองเตปิโต ประเทศเม็กซิโก สถิติการชก 52 ครั้ง ชนะ 44 (น็อค 35) เสมอ 1 แพ้ 7
มกราคม พ.ศ. 2565
มกราคม พุทธศักราช 2565 เป็นเดือนที่ 1 ของปี พ.ศ. 2565 วันแรกของเดือนเป็นวันเสาร์ วันสุดท้ายของเดือนเป็นวันจันทร์
แถวคอย
แถวคอย หรือ คิว (queue) เป็นแบบชนิดข้อมูลนามธรรมที่มีลักษณะการเรียงลำดับข้อมูล การดำเนินการในแถวคอยจะแบ่งเป็น การเพิ่มข้อมูลไปที่ส่วนหลังสุดของแถวคอย และการดึงข้อมูลออกจากส่วนหน้าสุดของแถวคอย เข้าออกในลักษณะการเข้าก่อนออกก่อน (First In First Out: FIFO) ในโครงสร้างข้อมูลลักษณะเข้าก่อนออกก่อนนี้ ข้อมูลแรกสุดที่ถูกเพิ่มเข้าไปในแถวคอยจะเป็นข้อมูลแรกที่ถูกดึงออก ซึ่งก็เท่ากับว่า ความจำเป็นที่ว่า เมื่อมีข้อมูลหนึ่งถูกเพิ่มเข้ามาแล้ว ข้อมูลที่ถูกเพิ่มก่อนหน้านี้ทั้งหมดจะต้องถูกดึงออกก่อนที่ข้อมูลใหม่จะถูกใช้งาน คล้ายกับการเข้าแถวซื้อของในชีวิตประจำวัน
แถวคอยจัดเป็นวิธีการจัดการเข้า-ออกของข้อมูลอีกแบบหนึ่ง เป็นโครงสร้างข้อมูลที่นำมาใช้ในการทำงานของโปรแกรมคอมพิวเตอร์หลายประการ อาทิแถวคอยในการทำงานของเครือข่าย การออกแบบการทำงานระบบท่อ (pipeline) เป็นต้น
จุดเด่น
แถวคอยสามารถจัดการการเข้า-ออกของข้อมูล ใช้เก็บข้อมูลที่ต้องการจัดเรียงเป็นระบบ โดยพิจารณาข้อมูลตามลำดับ ในทำนองใครถึงก่อนมีสิทธิ์ได้ใช้ก่อน จึงใช้ในการเรียงลำดับในการแบ่งปันทรัพยากรที่มีอยู่จำกัดในการทำงาน เช่น การรอการทำงานของเครื่องพิมพ์ในสำนักงาน เป็นต้น
ความเร็วที่ใช้ในการทำงาน
การทำงานของแถวคอย ไม่จำเป็นต้องไล่พิจารณาสมาชิกทุกตัว เป็นเพียงแต่การพิจารณาข้อมูลที่เข้าแรกสุดออกจากแถว และเอาข้อมูลใหม่เข้าท้ายแถว การทำงานของแถวคอยจึงมีความเร็วคงที่ (O (1))
วิธีการสร้าง
แถวคอยสามารถสร้างขึ้นด้วยแถวลำดับประกอบกับจำนวนเต็ม ที่เก็บดัชนีของหัวแถวและท้ายแถวสองตัว หรือใช้ รายการโยงสองชั้นวน(circular doubly linked list)
แถวคอยแถวลำดับ
สำหรับการใช้แถวลำดับในการทำแถวคอยนั้น (array queue) ตอนเริ่มต้นเราจะให้ดัชนีของหัวแถวและท้ายแถวชี้ที่ศูนย์ เมื่อเข้าแถว (enqueue) ก็จะเก็บข้อมูลตรงดัชนีท้าย พร้อมทั้งเพิ่มค่าดัชนีท้ายแถวขึ้นหนึ่ง (increment) ในทางตรงกันข้ามหากเอาข้อมูลตัวแรกออกจากแถว (dequeue) ก็คืนค่าสมาชิกตัวที่ดัชนีหัวแถวชี้อยู่พร้อมทั้งเพิ่มค่าดัชนีหัวแถวไปอีกหนึ่ง (decrement) หากดัชนีหัวแถวไล่ทับดัชนีท้ายแถวแสดงว่า แถวคอยนั้นว่าง (empty queue) ไม่ควรออกจากแถวอีกเพราะจะทำให้การทำงานรวนได้ (ควรตรวจสอบก่อนออกจากแถว)
เนื่องจากแถวลำดับมีขนาดจำกัดในบางครั้งอาจมีการทำแถวคอยวนรอบ (circular array queue) กล่าวคือบางครั้งแถวคอยอาจมีการเข้าแถวและออกจากแถวสลับกัน ทำให้ดัชนีหัวแถวเลื่อนๆออกไปจนจะตกขอบขวาของแถวลำดับ ทำให้มีเนื้อที่ของแถวลำดับด้านหน้าเหลือไม่ได้ใช้ จึงมีการวนเอาหางแถวมาแทนส่วนหน้าของแถวลำดับ กล่าวคือเมื่อท้ายแถวตกขอบขวาของแถวลำดับ ก็จะมีการเริ่มดัชนีท้ายแถวที่ศูนย์ใหม่และต่อท้ายคิวมาเรื่อยๆ ข้อด้อยของวิธีนี้คือ เมื่อท้ายแถวมาทับหัวแถวอีกครั้งจะตีความไม่ได้ว่าข้อมูลเต็มแถวลำดับหรือว่างกันแน่ จึงอาจใช้ตัวแปรขนาด (size) หรือตัวแปรอื่นๆช่วยในการบอกว่าแถวคอยว่างหรือไม่
แถวคอยรายการโยงสองชั้นวน
สำหรับการใช้รายการโยงสองชั้นวน(circular doubly linked list) ในการทำนั้น โดยหัวแถวจะอยู่ที่ปมสุดท้ายนี้ (กล่าวคือเป็นปมก่อนที่จะชี้ปมหัว เพราะว่าเป็นรายการวน) ส่วนท้ายแถวอยู่ที่ปมแรก เมื่อเข้าแถวก็เพิ่มปมใหม่หลังปมหัว เมื่อจะเอาข้อมูลแรกออกจากแถวก็จะเอาข้อมูลก่อนปมหัวออก ก็คือข้อมูลที่เข้าแรกๆสุด เมื่อใดที่รายการว่าง ก็คือตอนที่ปมหัวชี้มาที่ตัวเองนั่นเอง
ประเทศเบลีซในโอลิมปิกเยาวชนฤดูร้อน 2014
ประเทศเบลีซ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเบลีซเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศเบลีซไม่ได้รับเหรียญรางวัล
กรีฑา
ผลการแข่งขันดังนี้ :
จักรยาน
ผลการแข่งขันดังนี้ :
แถวคอยสองหน้า
แถวคอยสองหน้า (Double-Ended Queue: Deque) เป็นแบบชนิดข้อมูลนามธรรมที่เราสามารถนำข้อมูลแรกสุดหรือหลังสุดที่เราเพิ่มเข้าหรือออกก็ได้ เปรียบเสมือนเป็นแถวคอยที่มีหัวเปิดสองด้านให้เข้า-ออกได้ นั้นเอง
แถวคอยสองหน้า สามารถประยุกต์ใช้ในแนวคิด กึ่งแถวคอยกึ่งกองซ้อนได้ ทำให้จัดการกับการเข้าออกของข้อมูลได้ทุกรูปแบบ
จุดเด่น
แถวคอยสองหน้าสามารถรวมแนวคิดของแถวคอยและกองซ้อนได้ดังนี้
ความเร็วที่ใช้ในการทำงาน
การทำงานยังคงเป็นการจัดการการข้อมูลเข้าออกเหมือนแถวคอยและกองซ้อน จึงใช้เวลาคงที่ (O(1))
วิธีการสร้าง
แถวคอยสองหน้าดัดแปลงมาจากแถวคอยธรรมดา สำหรับแถวคอยแถวลำดับ เพียงแต่การจัดการดัชนีทั้งที่ชี้ตัวแรกและตัวสุดท้ายให้เพิ่มได้ทั้งสองฝั่ง ส่วนแถวคอยรายการโยงสองชั้นวนก็ทำได้โดยการอนุญาตให้เพิ่มทั้งก่อนและหลังปมหัว
กลศะ
กลศะ หรือ กลสัม (Kalasam) เป็นองค์ประกอบหนึ่งของสถาปัตยกรรมฮินดูในโบสถ์พราหมณ์ หมายถึงเครื่องตกแต่งที่ประดับบริเวณบนสุดของหอคอยต่าง ๆ มีลักษณะคล้ายกับหม้อกลับหัว ปลายยอดแหลม ถือเป็นลักษณะสะดุดตาที่สุดส่วนหนึ่งของโบสถ์พราหมณ์ กลสัมสร้างโดยอิงจากคติข้องหม้อกลัศ หรือ หม้อปูรณฆฏะ
กลสัมส่วนมากทำมาจากโลหะหรือหิน และประดับอยู่ด้านบนสุดของหอต่าง ๆ เช่น โคปุรัม, Dwajasthambam (Kodimaram) และมักมีพิธีเปลี่ยนกลสัมทุก 12 ปี
อิเกดะ เทรูมาซะ
อิเกดะ เทรูมาซะ (池田 輝政, 31 มกราคม 1565 – 16 มีนาคม 1613) เป็นไดเมียวชาวญี่ปุ่นในช่วงต้นยุคเอโดะ หรือรู้จักในอีกนามว่า "โชกุนแห่งญี่ปุ่นตะวันตก" (saigoku no shōgun) เขาผ่านศึกมามากมายในยุคอาซูจิ–โมโมยามะ ตลอดจนการเข้าร่วมยุทธการที่เซกิงาฮาระ จนได้รับแต่งตั้งเป็นไดเมียวแห่งฮิเมจิ เป็นบุตรของอิเกดะ สึเนโอกิ
คณะแพทยศาสตร์ มหาวิทยาลัยกรุงเทพธนบุรี
คณะแพทยศาสตร์ มหาวิทยาลัยกรุงเทพธนบุรี (อังกฤษ : Faculty of Medicine, Bangkok Thonburi University) เป็นหน่วยงานระดับคณะวิชาของมหาวิทยาลัยกรุงเทพธนบุรี ก่อตั้งขึ้นเมื่อวันที่ 12 มิถุนายน 2562 เป็นโรงเรียนแพทย์แห่งที่ 3 ของมหาวิทยาลัยเอกชนที่ได้รับการรับรองจากแพทยสภา
ระดับปริญญาตรี
หลักสูตรแพทยศาสตรบัณฑิต (พ.บ.) 6 ปี
ซักซาแกนแจชึน-กอชแล
ซักซาแกนแจชึน-กอชแล (ZAKSA Kędzierzyn-Koźle) ก่อนหน้านี้รู้จักกันในชื่อ มอสตอสตัล-อาซอตือ แกนแจชึน-กอชแล เป็นทีมวอลเลย์บอลมืออาชีพในเมืองแกนแจชึน-กอชแล โดยทีมนี้เข้าแข่งขันในปลุสลีกา
ทางหลวงสหรัฐหมายเลข 44
ทางหลวงสหรัฐหมายเลข 44 (U.S. Route 44) เป็นทางหลวงสหรัฐแนวตะวันออก-ตะวันตก มีระยะทาง 237 mi ผ่าน 4 รัฐในภาคตะวันออกเฉียงเหนือของสหรัฐอเมริกา ปลายทางทิศตะวันตกอยู่ที่ทางหลวงสหรัฐหมายเลข 209 และทางหลวงรัฐนิวยอร์กหมายเลข 55 ในเคอร์ฮองก์สัน หมู่บ้านขนาดเล็กในหุบเขาฮัดสัน ภูมิภาคของรัฐนิวยอร์ก ส่วนปลายทางทิศตะวันออกอยู่ที่ทางหลวงรัฐแมสซาชูเซตส์หมายเลข 3A ในพลิมัท รัฐแมสซาชูเซตส์
ระเบียงภาพ
<!--
รัฐแมสซาชูเซตส์
-->
เส้นเมริเดียนที่ 71 องศาตะวันออก
เส้นเมริเดียนที่ 71 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 71 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 109 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 71 องศาตะวันออกลากผ่านพื้นที่ดังนี้:
คลีน แอนด์ เคลียร์
คลีน แอนด์ เคลียร์ (Clean & Clear) เป็นตราสินค้าอเมริกันซึ่งออกผลิตภัณฑ์เกี่ยวกับผิวหนังและมีเจ้าของ คือ จอห์นสัน แอนด์ จอห์นสัน (Johnson & Johnson)
ปัจจุบัน คลีน แอนด์ เคลียร์ มีจำหน่ายในประเทศ 46 ประเทศ ผลิตภัณฑ์ส่วนใหญ่มีเป้าหมายเป็นผู้หญิงวัยรุ่น แต่บางชิ้นก็ขยายเป้าหมายกว้างขึ้น เช่น ผลิตภัณฑ์ในกลุ่ม "ซอฟต์" (SOFT)
ประวัติ
เรฟลอน (Revlon) พัฒนาตราสินค้านี้ขึ้นสำหรับผลิตภัณฑ์ดูแลผิวหนัง ผลิตภัณฑ์ชิ้นแรกเป็นเคล็นเซอร์ประเภทหนึ่ง ออกจำหน่ายใน ค.ศ. 1956 ต่อมาเมื่อถึง ค.ศ. 1986 แล้ว พบว่า มีการออกโลชันและสบู่ก้อน และเมื่อถึง 1989 มีการออกแฮร์คอนดิชันเนอร์และแชมพูด้วย ครั้น ค.ศ. 1991 เรฟลอนจึงขายตราสินค้านี้ให้แก่จอห์นสัน แอนด์ จอห์นสัน
ใน ค.ศ. 1993 คลีน แอนด์ เคลียร์ เริ่มใช้สโลแกนว่า "คลีนแอนด์เคลียร์แอนด์อันเดอร์คอนโทรล" (Clean & Clear and Under Control; "[ใช้]คลีน แอนด์ เคลียร์ แล้วควบคุมได้") จากนั้น จึงปรับจุดมุ่งหมายทางการตลาดเป็นการมุ่งเน้นเรื่องสิว ต่อมาใน ค.ศ. 2000 จอห์นสัน แอนด์ จอห์นสัน ใช้คลีน แอนด์ เคลียร์ เป็นตัวทดลองทำการตลาดออนไลน์เพื่อเพิ่มความเป็นที่รู้จักในกลุ่มวัยรุ่นออนไลน์ การตลาดดังกล่าวได้รับรางวัลของสภาสื่อปฏิสัมพันธ์แมสซาชูเซตส์ (Massachusetts Interactive Media Council Awards) ในสาขาการโฆษณาออนไลน์
ใน ค.ศ. 2010 คลีน แอนด์ เคลียร์ เริ่มใช้ยุทธศาสตร์ทางการตลาดโดยผนึกความร่วมมือกับผู้มีชื่อเสียง เช่น เดมี โลวาโต (Demi Lovato) และหน่วยงานการกุศล เช่น ดูซัมติง (Do Something) โดยออกโครงการชื่อว่า "จอยน์เดอะเซิร์จ" (Join the Surge) ปีถัดมา คลีน แอนด์ เคลียร์ เริ่มเป็นพันธมิตรกับมูลนิธิสหประชาชาติ (United Nations Foundation) โดยร่วมกันสนับสนุนคอนเสิร์ตทัวร์ "ยูไนต์ฟอร์เกิลส์" (Unite for Girls) ของศิลปินลิลี แฮลเพิร์น (Lily Halpern) รวมถึงการระดมทุนที่ร้านขายสินค้าของทาร์เกตคอร์เพอเรชัน (Target Corporation)
คลีน แอนด์ เคลียร์ เริ่มการตลาดแบบไทอิน (tie-in) ผ่านเกมในเครือข่ายสังคมด้วยการลงประชาสัมพันธ์ในเกม เดอะซิมส์โซเชียล (The Sims Social) เมื่อ ค.ศ. 2012
ประเด็นสุขภาพ
ใน ค.ศ. 2013 ผลิตภัณฑ์บางชิ้นของคลีน แอนด์ เคลียร์ ถูกวิพากษ์วิจารณ์ในเรื่องที่มีไมโครบีด (microbead) ซึ่งผสมพอลีเอทิลีน (polyethylene) อันอาจเป็นอันตรายต่อสุขภาพมนุษย์และต่อหมู่สัตว์ทะเล ไมโครบีดดังกล่าวปรากฏในผลิตภัณฑ์ประเภทถูกับใบหน้า (facial scrub) และถูกสถาบันไฟว์ไจเยอส์ (5 Gyres) ร้องขอให้นำออก จอห์นสัน แอนด์ จอห์นสัน จึงเริ่มนำออกส่วนผสมนี้ออกจากผลิตภัณฑ์ตั้งแต่กลางฤดูร้อนปีนั้นเอง และให้สัญญาว่า จะนำออกจากผลิตภัณฑ์ทั้งหมดภายใน ค.ศ. 2015
ใน ค.ศ. 2014 องค์การอาหารและยา (Food and Drug Administration) ของสหรัฐ ระบุว่า คลีน แอนด์ เคลียร์ เป็นผลิตภัณฑ์หนึ่งที่อาจก่อให้เกิด "ปฏิกิริยาแบบภูมิไวเกินอย่างรุนแรง แต่ไม่บ่อยนัก" (rare but serious hypersensitivity reactions)
ล่าตุลาแดง
ล่าตุลาแดง (The Hunt for Red October) เป็นนวนิยายเล่มแรกของทอม แคลนซี เป็นเรื่องราวการค้นหาเรือดำน้ำ Red October ของแจ็ค ไรอัน ซึ่งทางสหภาพโซเวียตแจ้งว่ามาร์โก เรเมียส ผู้บังคับการเรือแล่นเรือดำน้ำลำนี้ไปโจมตีสหรัฐโดยพลการ นวนิยายเล่มนี้เป็นเล่มแรกที่ไรอันปรากฏตัว แต่เป็นลำดับที่ 4 ตามลำดับเวลาในชุด ล่าตุลาแดง เป็นหนึ่งในนวนิยายที่ได้รับความนิยมของแคลนซี ถูกนำไปสร้างเป็นภาพยนตร์ในชื่อเดียวกันในปี ค.ศ. 1990 นำแสดงโดยอเล็ก บอลด์วินและฌอน คอนเนอรี และนำไปพัฒนาเป็นเกม
รายชื่อตอนในยูกิโอ 5D's
รายชื่อตอนของการ์ตูนทีวีแอนิเมชันของประเทศญี่ปุ่นเรื่อง ยูกิโอ 5D's ซีรีส์จากยูกิโอ ซึ่งได้ออกอากาศตั้งแต่วันที่ 2 เมษายน ค.ศ. 2008 จนถึงวันที่ 3 เมษายน ค.ศ. 2011 โดยแบ่งออกเป็น 5 ซีซัน
สถาบันการจัดการปัญญาภิวัฒน์
สถาบันการจัดการปัญญาภิวัฒน์ (Panyapiwat Institute of Management) เดิมชื่อสถาบันเทคโนโลยีปัญญาภิวัฒน์ เป็นสถาบันอุดมศึกษาที่ได้รับการสนับสนุนทุนในการก่อตั้งจากบริษัท ซีพี ออลล์ จำกัด (มหาชน) และได้รับอนุญาตจากกระทรวงศึกษาธิการ โดยคำแนะนำของคณะกรรมการการอุดมศึกษาเพื่อให้เปิดดำเนินการเรียนการสอนระดับอุดมศึกษา เมื่อวันที่ 9 มีนาคม พ.ศ. 2550
สถาบันการจัดการปัญญาภิวัฒน์ ได้ประกาศผลการจัดอันดับมหาวิทยาลัยอย่างเป็นทางการ ประจำปี 2021 ให้เป็น 1 ใน 5 มหาวิทยาลัยของเอเชียว่าเป็นมหาวิทยาลัยด้านความแข็งแกร่งของการเรียนการสอนในระดับ A
รูปแบบการศึกษา
สถาบันการจัดการปัญญาภิวัฒน์ คือ สถาบันอุดมศึกษาเพียงหนึ่งเดียวที่เน้นเสริมสร้างประสบการณ์การทำงานให้แก่นักศึกษาอย่างจริงจังและครบถ้วน เพื่อสร้างบัณฑิตที่มีคุณภาพทั้งในเชิงวิชาการและสามารถปฏิบัติงานได้จริง โดยเน้นรูปแบบการเรียนทฤษฎีควบคู่กับการเรียนปฏิบัติ หรือฝึกงานที่ตรงกับสาขาวิชาที่เรียนจริงๆ (Work-based Education) และสถานที่ฝึกงานนั้น ก็เป็นองค์กรธุรกิจมืออาชีพที่เต็มไปด้วยมืออาชีพที่มีความเชี่ยวชาญในสาขาอาชีพ ด้วยวิธีนี้จะทำให้จบการศึกษาพร้อมประสบการณ์การทำงานที่แท้จริง อีกทั้งยังรู้รอบถึงปัญหา และการแก้ไขในสายงานอาชีพนั้นๆ ด้วยการจัดการศึกษาแบบ Work-based Education (WBE) มี 3 องค์ประกอบที่สำคัญ
หลักสูตรที่เปิดสอน
สถาบันการจัดการปัญญาภิวัฒน์ เปิดสอนใน 2 ระดับ คือ ระดับปริญญาตรี และปริญญาโท และยังมีวิทยาลัยนานาชาติ เปิดสอนในระดับปริญญาโท และปริญญาเอก
แจ้งวัฒนะ (เปิดสอนทุกคณะ/สาขาวิชา)
ตั้งอยู่ที่ 85/1 หมู่ 2 ถนนแจ้งวัฒนะ ตำบลบางตลาด อำเภอปากเกร็ด จังหวัดนนทบุรี 11120 โทรศัพท์ 0 2855 0000 ถึง 14 โทรสาร 0 2855 0391
หน่วยการเรียนทางไกล
เพื่อเป็นการตอบสนองการเรียนใกล้ภูมิลำเนาของตน สถาบันฯ ได้เปิดการเรียนการสอนในหน่วยการเรียนทางไกล ผ่านระบบวิดีโอคอนเฟอเรนจ์ โดยรับส่งสัญญาณแบบเรียลไทม์ จากห้องเรียนในกรุงเทพมหานคร
สตรีทไฟเตอร์ V
สตรีทไฟเตอร์ V (ストリートファイターV; Street Fighter V) เป็นเกมต่อสู้จากซีรีส์สตรีทไฟเตอร์ ที่ได้รับการเปิดตัวในเดือนกุมภาพันธ์ ค.ศ. 2016 ในระบบเพลย์สเตชัน 4 และไมโครซอฟท์ วินโดวส์ กับการเปิดตัวภายหลังในระบบลินุกซ์ และจะมีการเล่นข้ามแพลตฟอร์มระหว่างวินโดวส์และเวอร์ชันเพลย์สเตชัน 4
คล้ายกับเกมก่อนหน้านี้ในซีรีส์ สตรีทไฟเตอร์ V เป็นเกมต่อสู้ระบบฉายด้านข้าง เกมนี้ยังทำการเปิดตัว "วี-เกจ" ซึ่งจะเพิ่มขึ้นเมื่อผู้เล่นถูกโจมตีและเพิ่มสามทักษะใหม่ โดยมี 16 ตัวละครในช่วงแรก ซึ่งในจำนวนนั้น จะมี 4 ตัวละครใหม่ของซีรีส์ ส่วนโหมดเนื้อเรื่องและตัวละครที่เพิ่มเติมจะได้รับผ่านการอัปเดตและมีเนื้อหาที่ดาวน์โหลดได้
อ้างตามแคปคอม เกมภาคนี้รองรับระบบคอนโซลสำหรับเพลย์สเตชัน 4 แต่เพียงผู้เดียว ในฐานะที่โซนีและแคปคอมมี"วิสัยทัศน์เหมือนกันสำหรับศักยภาพในการเติบโตของเกมต่อสู้" ซึ่งเกมได้รับการขับเคลื่อนโดยซอฟต์แวร์เฟรมเวิร์กอันเรียลเอนจิน 4 และมีการทดสอบเบตาก่อนที่จะทำการเปิดตัว ครั้นเมื่อเปิดตัว เกมนี้ก็ได้รับคำวิจารณ์โดยรวมในเชิงบวก พร้อมกับนักวิจารณ์ที่ยกย่องด้านกราฟิกของเกมและรูปแบบการเล่น แต่ก็มีการวิพากษ์วิจารณ์ถึงเนื้อหาและตัวละครที่ขาดหายไป เช่นเดียวกับปัญหาทางด้านเทคนิคเช่นเซิร์ฟเวอร์เสียในช่วงเปิดตัวและมีอาการบั๊ก ในขณะที่ทางแคปคอมคาดหวังว่าเกมนี้จะมียอดจำหน่ายอย่างน้อย 2 ล้านชุดก่อนสิ้นปีงบประมาณ ค.ศ. 2016 ของบริษัท แต่ก็พลาดต่อเป้าหมายดังกล่าว ที่สามารถทำได้เพียง 1.4 ล้านชุด ณ วันที่ 31 มีนาคม ค.ศ. 2016
รูปแบบการเล่น
สตรีทไฟเตอร์ V เป็นเกมต่อสู้ฉายด้านข้างเช่นเดียวกับภาคก่อน ซึ่งมีนักสู้สองฝ่ายที่ใช้การโจมตีสารพัดรูปแบบ เกมนี้มีมาตรวัด EX ที่เริ่มนำมาใช้ในสตรีทไฟเตอร์ III ซึ่งช่วยเพิ่มพลังในการใช้ท่าไม้ตายหรือสะสมไว้เพื่อใช้ท่าไม้ตายสุดยอดได้ ในขณะที่ระบบโฟกัสแอทแทคที่มีอยู่ในภาคก่อนได้ถูกลบออกไป สิ่งใหม่สำหรับภาคนี้คือ "วี-เกจ" ที่จะเพิ่มขึ้นก็ต่อเมื่อผู้เล่นถูกโจมตี และเสริมสามเทคนิคใหม่ ได้แก่: วี-สกิล, วี-รีเวอร์แซล และวี-ทริกเกอร์ ซึ่งวี-สกิล เป็นทักษะการโจมตีแบบพิเศษที่ไม่ซ้ำกันในแต่ละตัวละคร ตัวอย่างเช่น ริวสามารถหลบหลีกการโจมตีในขณะที่เวก้า (เอ็ม.ไบสัน ในเวอร์ชันภาษาอังกฤษ) สามารถสะท้อนวิถีการยิงออกไปได้ โดยบางส่วนจะสร้างวี-เกจ เมื่อดำเนินการเสร็จเรียบร้อยแล้ว สำหรับวี-รีเวอร์แซล จะให้ผู้เล่นใช้ในส่วนของวี-เกจได้ทำการโต้กลับในขณะถูกโจมตี และท้ายสุด คือวี-ทริกเกอร์ ที่ใช้วี-เกจทั้งหมดเพื่อให้ผู้เล่นใช้ความสามารถพิเศษได้ เช่น เพิ่มความแรงชั่วคราวสำหรับคลื่นพลังของริว หรือเพิ่มจำนวนการกระหน่ำโจมตีให้แก่ชุนลี นอกจากนี้ มาตรวัดการมึนงง (Stun Meter) ที่ได้มีการนำเสนอในสตรีทไฟท์เตอร์ III ก็จะแสดงให้เห็นอยู่ใต้แถบพลังของเกมนี้ โดยมาตรวัดดังกล่าวจะเพิ่มขึ้นเมื่อถูกโจมตีอย่างต่อเนื่องและตัวละครจะมีอาการมึนเมื่อเต็มแถบ ดังนั้น มันจึงเป็นการส่งเสริมให้ผู้เล่นมีความอุกอาจเมื่อมาตรวัดของอีกฝ่ายใกล้จะเต็ม เกมนี้ยังมีจุดเด่นตรงที่ตัวละครมีปฏิสัมพันธ์ในฉากต่อสู้ ที่จะแสดงเพิ่มหากเป็นฝ่ายแพ้ที่บริเวณมุมของฉาก
ตัวละคร
เกมภาคนี้ได้ทำการเปิดตัว 16 ตัวละคร โดยมีสี่ตัวละครใหม่ของซีรีส์ และภายหลังจากการเปิดตัว ได้มีการเพิ่มตัวละคร และเพิ่มรูปแบบการเล่นไปจากเดิม โดยได้มีการวางแผนที่จะเพิ่มหกตัวละครในปี ค.ศ. 2016 ตัวละครเสริมเหล่านี้ จะสามารถเลือกซื้อผ่านระบบไมโครทรานสแอคชัน ได้แก่: "เซนนี" โดยซื้อผ่านสกุลเงินในโลกแห่งความจริง หรือ "ไฟต์มันนี" ที่ได้รับผ่านการเล่นเกม
รายชื่อต่อไปนี้ ตัวละครใหม่จะเขียนด้วยอักษรตัวหนา, ในขณะที่ตัวละครที่ต้องซื้อจะระบุในอักษรตัวเอน
• โกคิ
• อเล็กซ์
• เอ็ม.ไบสัน
• บลังก้า
• เบอร์ดี
• แคมมี
• โคดี
• ชุนลี
• ดัลซิม
• เอ็ด
• ฟาง
• ฟอล์ก
• จี
• ไกล์
• อิบุกิ
• จูริ
• คาริน
• เคน
• ลอรา
• เมนัต
• แนช
• เนคอลลี
มณฑลบุมทัง
มณฑลบุมทัง (བུམ་ཐང་རྫོང་ཁག) เป็นหนึ่งใน 20 มณฑล ของประเทศภูฏาน มีพื้นที่รวมทั้งหมด 2,990 กม.2 และเมื่อปี ค.ศ. 2005 มีประชากรทั้งหมด 21,700 คน มีเมืองหลวงคือจาการ์
สตรีทไฟเตอร์ V
ตัวละคร
• อาร์.มิกะ
• ริว
• สกัด
• ซากุระ
• แซนกีฟ
• เซะกู
ซึ่งสี่ตัวละครใหม่ประกอบด้วย เนคอลลี ที่มีลักษณะเหมือนนักรบแอซเท็กจากประเทศที่ไม่รู้จัก โดยแสวงหาดวงจิตที่แข็งแกร่งของฝ่ายตรงข้าม, ราชิด ซึ่งเป็นชาวเอเชียตะวันออกกลางที่มีความสามารถในการควบคุมสายลม และกำลังตามหาเพื่อนที่หายไปจากการลักพาตัวโดยเวก้ากับองค์กรชาโดลู, ลอรา มะสึดะ เธอเป็นนักสู้ชาวบราซิลและเป็นพี่สาวของฌอน มะสึดะ นักสู้ผู้เจนศึกจากสตรีทไฟท์เตอร์ III โดยเธอเป็นผู้ใช้วิชาบราซิลเลี่ยน ยูยิสสู และไฟฟ้าในการโจมตี และฟาง สมาชิกใหม่แห่งชาโดลูแกรนด์มาสเตอร์ ซึ่งมีช่วงการโจมตียาวกับการเคลื่อนไหวที่ไหลลื่น และมีความสามารถในการวางยาพิษใส่ฝ่ายตรงข้าม
เนื้อเรื่องย่อ
เนื้อเรื่องในภาคที่ 5 นั้นเป็นเนื้อเรื่องระหว่าง สตรีทไฟเตอร์ III และ สตรีทไฟเตอร์ IV หลายปีให้หลังจากที่แนชถูกเวก้าสังหาร เขาก็ได้ฟื้นตื่นขึ้นมาจากหลุมฝังศพ และได้รับคำแนะนำจากผู้หญิงคนหนึ่งที่ชื่อเฮเลน โดยเธอได้รื้อฟื้นความทรงจำเกี่ยวกับไกล์ผู้เป็นอดีตสหายศึกที่จะสามารถช่วยในการกำจัดเวก้า ในขณะเดียวกัน องค์กรชาโดลูได้เริ่มแผนลับที่เรียกกันว่า "ปฏิบัติการห่วงโซ่" (Operation C.H.A.I.N.S) ด้วยการเปิดตัวดาวเทียมเจ็ดดวงในวงโคจรที่เรียกว่า "แบล็คมูน" (Black Moons) ส่วนราชิดก็ได้แทรกตัวเข้าไปในสำนักงานใหญ่ของชาโดลูเพื่อตามหาเพื่อนที่ถูกพวกมันลักพาตัว ทว่า เขาก็ถูกพบตัวและพ่ายแพ้ต่อฟาง ผู้ขโมยไอเท็มที่มีลักษณะคล้ายตัวหมากรุก และใช้มันเพื่อทำให้แบล็คมูนซึ่งเป็นอาวุธพัลส์แม่เหล็กไฟฟ้าเหนือนครนิวยอร์กระเบิด
หลังจากความพยายามที่จะหยุดยั้งเวก้าและสมุนของมันในนครนิวยอร์กไม่ประสบผลสำเร็จ ไกล์ และชุนลี ก็ต้องมาเผชิญกับแนช ซึ่งได้พยายามช่วงชิงชื้นส่วนที่มีลักษณะคล้ายตัวหมากรุก แล้วหนีไปไม่นานหลังจากนั้น ต่อมา แนชก็ได้พบกับเฮเลน ผู้ทำการหว่านล้อมราชิดและจูริในการสร้างพันธมิตรกับพวกเธอ เพื่อนำชิ้นส่วนที่คล้ายหมากรุกไปใช้ในการหยุดยั้งปฏิบัติการห่วงโซ่ โดยเผยให้เห็นว่าพวกเขามีกุญแจที่จะควบคุมแบล็คมูน และมอบหมายให้ใครคนหนึ่งเก็บรักษาเพื่อป้องกันไม่ให้ถูกนำไปใช้ ในขณะที่วัตถุประสงค์ขององค์กรชาโดลูคือการใช้แบล็คมูนในการแผ่ความหวาดกลัวและสิ้นหวังต่อผู้คนทั่วโลก ซึ่งเป็นแหล่งที่มาของไซโคพาวเวอร์สำหรับเวก้า และพวกมันตั้งใจที่จะสูบฉีดพลังงานนี้ เพื่อที่จะทำให้เวก้า รวมถึงกองกำลังของเขาอยู่ยงคงกระพัน ในการครอบครองข้อมูลเดียวกัน คารินได้เรียกนักสู้จากทั่วโลกมาช่วยในการรวบรวมชิ้นส่วนก่อนหน้าองค์กรชาโดลู ทุกคนต่างตอบรับคำเรียกร้องจากคาริน ยกเว้นริว ผู้ทำการฝึกฝนเพิ่มเติมเพื่อทำการกักขังพลังซะสึอิโนะฮะโดตามคำเสนอแนะของเคน
ในฐานะของนักสู้ที่เดินทางไปทั่วโลกในการค้นหาชิ้นส่วนดังกล่าว พวกเขาได้ถูกโจมตีอีกครั้งโดยเนคอลลี
การพัฒนา
สตรีทไฟเตอร์ V ได้รับการพัฒนาโดยแคปคอมและดิมพ์ส เกมนี้ได้รับการเผยแพร่อย่างไม่เป็นทางการบนวิดีโอยูทูบเมื่อวันที่ 5 ธันวาคม ค.ศ. 2014 แต่ก็ถูกลบลงในช่วงไม่นาน ซึ่งเกมนี้ได้รับการเปิดตัวอย่างเป็นทางการในวันถัดมา ที่งานเพลย์สเตชันเอ็กซพีเรียนซ์ 2014 และได้มีการประกาศการรองรับในระบบเพลย์สเตชัน 4 และไมโครซอฟท์ วินโดวส์ เกมนี้ได้สร้างขึ้นโดยใช้ซอฟต์แวร์เฟรมเวิร์กอันเรียลเอนจิน 4 และจะมีรูปแบบการเล่นข้ามแพลตฟอร์ม
การเซ็นเซอร์
ในระหว่างขั้นทดลอง (เบตา) ของเกม การเปลี่ยนแปลงที่ได้รับการแนะนำในภาพการเคลื่อนไหวบางส่วน โดยเห็นได้ชัดในการลดลงของเนื้อหาทางเพศ กล่าวคือ ได้มีการเปลี่ยนมุมในฉากออกโรงของแคมมี ซึ่งแต่เดิมมีการให้มองที่เป้าของเธอ และฉากที่อาร์.มิกะ ตบก้นของเธอในช่วงใช้สุดยอดท่าไม้ตายได้ถูกปรับเปลี่ยนให้เลื่อนพ้นไปจากจอ การตอบรับต่อการเปลี่ยนแปลงเป็นแบบผสม บางคนรู้สึกว่ามันทำให้ห่างไปจากบุคลิกของตัวละคร ในขณะที่บางคนชื่นชมในการเปลี่ยนแปลง, บางคนรู้สึกว่าต้นฉบับมีความ "คร่ำครึ" ในการนำเสนอผู้หญิง และบางคนสนับสนุนให้การเปลี่ยนแปลงในตัวละครอื่น ๆ เพิ่มขึ้น ส่วนทางแคปคอมได้ปฏิเสธที่จะแสดงความคิดเห็นเกี่ยวกับการเปลี่ยนแปลงที่เฉพาะเจาะจง โดยเพียงแต่ระบุว่าเกมนี้ยังคงอยู่ในช่วงพัฒนา และเมื่อเป็นเช่นนี้ จึงได้มีการคาดหวังถึงการเปลี่ยนแปลงโดยทั่วไป
คำวิจารณ์ตอบรับ
สตรีทไฟเตอร์ ได้รับคำวิจารณ์โดยรวมในเชิงบวก โดยเว็บไซต์เมทาคริติก ให้ 77/100 คะแนนสำหรับเวอร์ชันเพลย์สเตชัน 4 ในขณะที่เวอร์ชันไมโครซอฟท์ วินโดวส์ ได้ 76/100 คะแนน
ยอดจำหน่าย
ในเดือนพฤษภาคม ค.ศ. 2015 ทางบริษัทแคปคอมได้ประกาศถึงความหวังที่จะจำหน่ายเกมนี้ไม่น้อยกว่า 2 ล้านชุดทั่วโลกก่อนสิ้นปีงบประมาณของบริษัท ในประเทศญี่ปุ่น สตรีทไฟเตอร์ ทำยอดเป็นอันดับสี่ของตาราง ด้วยจำนวน 42,000 ชุดในสัปดาห์แรก
การจัดการแข่งขัน
สตรีทไฟเตอร์ V ทำลายสถิติของอีโวลูชันแชมเปียนชิพซีรีส์สำหรับเกมเดียวที่มีผู้เข้าลงทะเบียนมากกว่า 4,000 คน ส่วนวันที่ 1 กรกฎาคม ได้มีผู้ลงทะเบียนเข้าร่วมกว่า 5,000 คน
อุทยานประวัติศาสตร์พระนครคีรี
อุทยานประวัติศาสตร์พระนครคีรี โดยทั่วไปเรียก เขาวัง เป็นพระราชวังฤดูร้อนที่สร้างขึ้นในรัชสมัย พระบาทสมเด็จพระจอมเกล้าเจ้าอยู่หัว ตั้งอยู่ที่อำเภอเมืองเพชรบุรี จังหวัดเพชรบุรี
ประวัติ
พระนครคีรีเป็นพระราชวังที่ประทับในรัชกาลพระบาทสมเด็จพระจอมเกล้าเจ้าอยู่หัวโดยเป็นพระราชวังฤดูร้อนโดยมีสมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นแม่กองในการก่อสร้างโดยก่อสร้างแล้วเสร็จในปี พ.ศ. 2405 โดยพระนครคีรีแบ่งออกเป็นเขตพระราชฐานต่าง ๆ ดังนี้
เขตพระราชฐานชั้นนอก   เป็นยอดเขาด้านหน้าเป็นที่ตั้งของกรมกองต่าง ๆ ของทางราชการซึ่งตามเสด็จ เขตพระราชฐานชั้นกลางและชั้นใน  เป็นยอดเขาตรงกลางและด้านในเป็นที่ตั้งของพระราชมณเฑียรที่ประทับของทั้งฝ่ายหน้าและฝ่ายในรวมทั้งข้าราชบริพาร
หมู่พระที่นั่ง
โดยพระที่นั่งองค์ต่าง ๆ ประกอบด้วย
พระที่นั่งเพชรภูมิไพโรจน์
พระที่นั่งเพชรภูมิไพโรจน์ เป็นพระที่นั่งองค์แรกของพระราชวังโดยพระบาทสมเด็จพระจอมเกล้าเจ้าอยู่หัวโดยทรงเสด็จมาวางศิลาฤกษ์ด้วยพระองค์เองในวันที่ 7 กรกฎาคม พ.ศ. 2402 เป็นพระที่นั่งองค์ประธานของหมู่พระที่นั่งต่าง ๆ ในพระราชวัง ลักษณะสถาปัตยกรรมเป็นแบบยุโรปผสมไทยและจีนผังอาคารเป็นรูปสี่เหลี่ยมผืนผ้าที่มีมุขยื่นออกไปด้านข้างสองด้านทั้งซ้ายและขวาภายในแบ่งเป็นห้องต่าง ๆ ต่อมาพระบาทสมเด็จพระจุลจอมเกล้าเจ้าอยู่หัวโปรดเกล้าให้ดัดแปลงท้องพระโรงหลังเป็นห้องพระบรรทม ท้องพระโรงหน้าดัดแปลงเป็นหัองเสวยมุขด้านทิศตะวันออกดัดแปลงเป็นห้องทรงพระสำราญและมุขด้านทิศตะวันตกดัดแปลงเป็นห้องลงพระบังคนปัจจุบันใช้เป็นที่จัดแสดงโบราณวัตถุและเครื่องเรือนต่าง ๆ โดยพระที่นั่งองค์นี้เคยเป็นสถานที่รับรองพระราชอาคันตุกะเช่น ดยุคโยฮันอัลเบรกต์ แห่งเยอรมนีและเจ้าหญิงอลิสซาเบตสโตลเบิร์กรอซซาลา พระชายา
พระที่นั่งเวชยันต์วิเชียรปราสาท
พระที่นั่งเวชยันต์วิเชียรปราสาท ลักษณะสถาปัตยกรรมเป็นปราสาทจตุรมุข ยอดปรางค์ 5 ยอด ตามพระราชนิยมในสมัยพระบาทสมเด็จพระจอมเกล้าเจ้าอยู่หัว มียอดปรางค์ใหญ่อยู่กลาง และปรางค์เล็กอยู่ 4 มุม บนฐานสูงซ้อนกัน 3 ชั้น มีระเบียงแก้วโดยรอบแต่ละชั้น ระเบียงชั้นบนสุดมีโดมโปร่งที่มุมทั้งสี่ ตัวปราสาทประดับลายปูนปั้น ภายในประดิษฐานพระบรมรูปพระบาทสมเด็จพระจอมเกล้าเจ้าอยู่หัว หล่อด้วยสำริด ทรงฉลองพระองค์แบบตามพระราชนิยม ทรงพระมาลาสก๊อต พระหัตถ์ขวาทรงพระแสงดาบ พระหัตถ์ซ้ายทรงสมุดหนังสือ ทรงยืนใต้นพปฎลเศวตฉัตร จากพระที่นั่งองค์นี้มีประตูออกไปสู่ พระที่นั่งราชธรรมสภา
หมู่พระตำหนักสันถาคารสถาน
หมู่พระตำหนักสันถาคารสถาน เป็นหมู่พระตำหนักของพระราชวังตั้งอยู่บริเวณทางลาดขึ้นพระที่นั่งเพชรภูมิไพโรจน์ผังอาคารเป็นรูปสี่เหลี่ยมอาคารขนาดใหญ่ตั้งอยู่ตรงกลางและล้อมรอบไปด้วยอาคารขนาดเล็กภายในมีชานเชื่อมต่อกันบันไดทางขึ้นตั้งอยู่ด้านนอก โดยพระตำหนักเป็นอาคาร 2 ชั้น สถาปัตยกรรมแบบประยุกต์ตะวันตกสันหลังคาเป็นแบบจีนมุงกระเบื้องกาบกล้วย พระตำหนักองค์กลางแบ่งได้ 2 ส่วน คือ
สำหรับเป็นที่ประทับของเจ้านายฝ่ายใน พระราชโอรส-พระราชธิดา   โดยพระตำหนักองค์นี้มีมุขด้านหน้าสำหรับประทับทอดพระเนตรการแสดงละคร
หอชัชวาลเวียงชัย
ลักษณะเป็นหอทรงกลมสูงคล้ายกระโจมไฟ มีบันไดเวียนสำหรับเดินขึ้น-ลง ชั้นบนรอบนอกเป็นระเบียงซึ่งประดับด้วยลูกกรงแก้ว หลังคาเป็นรูปโดมมุงด้วยกระจกโค้งภายในมีโคมไฟห้อย ซึ่งกลางคืนจะมองเห็นแสงไฟไกลไปถึงชายทะเล และเมื่อนักท่องเที่ยวขึ้นไปชมบนหอชัชวาลเวียงชัยแห่งนี้แล้ว ก็จะมองเห็นทิวทัศน์โดยรอบของเมืองเพชรบุรี
หอพิมานเพชรมเหศวร์
หอพิมานเพชรมเหศวร์ ตั้งอยู่บนยอดเขาเล็ก ๆ หน้าพระที่นั่งเพชรภูมิไพโรจน์ เป็นหอขนาดเล็ก 3 หอ หอกลางมีพระพุทธรูปประดิษฐานอยู่ หอด้านขวาเป็นศาลเทพารักษ์ หรือที่เรียกกันว่าศาลพระภูมิเจ้าที่ หอด้านซ้ายใช้เป็นที่ประโคมสังคีตหอพิมานเพชรมเหศวร์ นี้เคยใช้เป็นที่ประกอบพิธีโสกันต์ ที่หอกลางใหญ่ได้กั้นผนังไว้สำหรับใช้เป็นห้องบรรทมของพระบาทสมเด็จพระจอมเกล้าเจ้าอยู่หัวในวันที่พระองค์ทรงถืออุโบสถศีล ขณะที่ประทับอยู่ที่พระราชวังแห่งนี้ เช่นเดียวกับหอเสถียรธรรมปริต ในพระบรมมหาราชวังโดยหอแห่งนี้เคยใช้ประกอบพระราชพิธีโสกันต์ของพระเจ้าบรมวงศ์เธอ พระองค์เจ้าพักตร์พิมลพรรณ พระราชธิดาของพระบาทสมเด็จพระจอมเกล้าเจ้าอยู่หัวกับเจ้าจอมมารดาแพ และ พระเจ้าบรมวงศ์เธอ พระองค์เจ้ามัณยาภาธร พระราชธิดาของพระบาทสมเด็จพระจอมเกล้าเจ้าอยู่หัวกับเจ้าจอมมารดาจันทร์
หอจตุเวทปริตพัจน์
หอจตุเวทปริตพัจน์ ตั้งอยู่ใกล้กับพระอุโบสถวัดพระแก้วลักษณะคล้ายกับศาลาการเปรียญเป็นสถานที่ทรงบำเพ็ญพระราชกุศล
ศาลาทัศนานักขัตฤกษ์
ศาลาทัศนานักขัตฤกษ์ ตั้งอยู่บนไหล่เขาด้านตะวันออกตรงข้ามกับวัดมหาสมนารามวรวิหารเป็นศาลาที่ประทับทอดพระเนตรการจัดงานนักขัตฤกษ์และประเพณี
ป้อมต่าง ๆ
ป้อมของพระนครคีรีมีทั้งหมด 4 ป้อมดังนี้ ปัจจุบันยังปรากฏให้เห็นป้อมเหล่านี้อยู่
เกย
เกยของพระนครคีรีมีอยู่ 1 เกยดังนี้
ประตู
ประตูต่างๆในพระนครคีรีมีทั้งหมด 8 ประตูโดยแบ่งเป็น ประตูรอบ ๆ พระราชวังหรือประตูชั้นกลาง ประตูในพระมหามณเฑียรหรือประตูชั้นใน
วัดมหาสมณารามราชวรวิหาร
วัดมหาสมณาราม ตั้งอยู่ในเขตตำบลคลองกระแชง อำเภอเมืองฯ เดิมชื่อวัดสมณะ หรือวัดมหาสมณ พระบาทสมเด็จพระจอมเกล้าเจ้าอยู่หัว เคยเสด็จมาประทับเมื่อครั้งยังทรงผนวชอยู่ ต่อมาเมื่อได้สร้างพระนครคีรีแล้ว จึงได้โปรดเกล้าฯ ให้บูรณะวัดแห่งนี้ พระราชทานนามว่า วัดมหาสมณาราม แต่ประชาชนทั่วไปเรียกว่า วัดเขาวัง เป็นพระอารามหลวงชั้นโท ชนิดราชวรวิหาร อุโบสถวัดมหาสมณารามฯ ภาพจิตรกรรมในพระอุโบสถเขียนด้วยสีฝุ่น กล่าวกันว่าเป็นฝีมือของ ขรัวอินโข่ง จิตรกรเอกในรัชสมัยพระบาทสมเด็จพระจอมเกล้าเจ้าอยู่หัว การเขียนภาพของขรัวอินโข่งมีลักษณะเฉพาะตัวคือ จะวางภาพเต็มพื้นที่ทั้งหมด ไม่มีภาพเทพชุมนุมเรียงเป็นแถวแบบเดิม มีแต่ภาพเหล่าเทวดานางฟ้า ปรากฏตามก้อนเมฆบ้าง ภาพที่เขียนจะอยู่ในเนื้อเดียวกันทั้งหมด จะมีการแบ่งภาพเป็นตอน ๆ ฉากหลังมักเป็นภาพธรรมชาติป่าเขาลำเนาไพร ผนังหน้าพระอุโบสถ เขียนภาพการเดินทางไปนมัสการพระพุทธบาท ถือว่าเป็นภาพชิ้นเยี่ยมของพระอุโบสถประกอบด้วยทิวทัศน์อันงดงาม มณฑปพระพุทธบาทตั้งอยู่บนไหล่เขาซึ่งอุดมไกด้วยต้นไม้นานาชนิด เบื้องล่างเป็นภาพที่มีความงามตามธรรมชาติ มีการจัดภาพอย่างงดงามลงตัว เป็นประโยชน์ในการศึกษาขนบธรรมเนียมประเพณี
รอยัลจอร์แดเนียน
รอยัล จอร์แดเนียน (อาหรับ: الملكية الأردنية) เป็นสายการบินแห่งชาติของประเทศจอร์แดน มีศูนย์กลางการบินอยู่ที่ท่าอากาศยานนานาชาติสมเด็จพระราชินีอาเลีย และรอยัล จอร์แดเนียนยังเป็นสมาชิกชองอาหรับแอร์ แคริเออร์ ออร์แกไนเซชั่น และพันธมิตรสายการบินวันเวิลด์
ฝูงบิน
ณ มีนาคน พ.ศ. 2550 อายุการใช้งานเฉลี่ยของฝูงบินของรอยัล จอร์แดเนียน คือ 7.4 ปี
แอนจี แบลนด์
แอนจี แบลนด์ (เกิด  26 เมษายน 1984 ) เป็นนักวอลเลย์บอลหญิงทีมชาติเบลเยียม และเล่นให้กับทีมวอลเลย์-บอล แนนเตส์ ในปี 2014 ล่าสุดแอนจีเป็นนักกีฬาทีมชาติแข่งขันวอลเลย์บอลหญิงชิงแชมป์โลก 2014 ที่ประเทศอิตาลี
ลิยู
ลิยู (Li Ru; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เสนาธิการของตั๋งโต๊ะและยังเป็นบุตรเขยของตั๋งโต๊ะด้วย เป็นคนที่สนับสนุนให้ตั๋งโต๊ะคิดการปลดหองจูเปียนจากตำแหน่งฮ่องเต้และตั้งพระเจ้าเหี้ยนเต้ขึ้นเป็นฮ่องเต้แทน ลิยูยังเป็นผู้วางยาพิษสังหารหองจูเปียนและนางโฮเฮา และเป็นผู้แนะนำให้ตั๋งโต๊ะย้ายเมืองหลวงจากลกเอี๋ยงมาที่เตียงฮัน เพื่อหนีกองทัพพันธมิตร 18 หัวเมือง
ต่อมา อ้องอุ้นใช้อุบายห่วงโซ่ โดยให้นางเตียวเสียนไปทำให้ตั๋งโต๊ะกับลิโป้ผู้เป็นบุตรเลี้ยงของตั๋งโต๊ะผิดใจกัน ลิยูเคยแนะนำให้ตั๋งโต๊ะยกนางเตียวเสี้ยนให้กับลิโป้เพื่อยุติความบาดหมาง แต่ตั๋งโต๊ะไม่ยอม เมื่อตั๋งโต๊ะถูกสังหารโดยลิโป้ ลิยูและครอบครัวก็ถูกลิโป้จับมาประหารสิ้น
รถรางในลินทซ์
รถรางในลินทซ์ (Linzer Straßenbahn-Netz) เป็นระบบขนส่งมวลชนประเภทรถราง ในเมืองลินทซ์ รัฐโอแบร์เอิสเตอร์ไรช์ ประเทศออสเตรีย รางที่ใช้มีขนาด ประกอบด้วย 4 เส้นทาง ได้แก่ สายสีน้ำเงิน สายสีม่วง สายสีส้ม และสายสีเขียว (Pöstlingbergbahn) นอกจากรถราง ยังมีรถโดยสารไฟฟ้าให้บริการด้วย
พระราชาภิรมย์ (แจ่ม บูรณะนนท์)
พระราชาภิรมย์ นามเดิม แจ่ม ต้นสกุลบูรณะนนท์ อดีตปลัดกรมราชบัณฑิตขวา
ประวัติ
พระราชาภิรมย์ มีนามเดิมว่า แจ่ม เกิดที่บ้านเกาะ จังหวัดสมุทรปราการ เมื่อวันจันทร์ที่ 26 มีนาคม จ.ศ. 1228 (นับแบบปัจจุบันตรงกับ พ.ศ. 2409) เป็นบุตรของนายแย้มและนางจันทร์ เมื่ออายุได้ 19 ปี จึงมาบวชเป็นสามเณรอยู่วัดจักรวรรดิราชาวาสวรมหาวิหาร ศึกษาพระปริยัติธรรมในสำนักพระมหายิ้ม จนอายุครบอปสมบทในปีจอ พ.ศ. 2429 จึงกลับไปอุปสมบทที่วัดกลางวรวิหาร จังหวัดสมุทรปราการ โดยมีพระธรรมไตรโลกาจารย์ (แสง ปญฺญาทีโป) เป็นพระอุปัชฌาย์ แล้วย้ายมาอยู่วัดราชบุรณราชวรวิหาร ศึกษาในสำนักพระอุปัชฌาย์บ้าง สำนักพระยาธรรมปรีชา (บุญ) บ้าง
ปีขาล พ.ศ. 2433 เข้าแปลพระปริยัติธรรมที่วัดพระศรีรัตนศาสดาราม สอบได้เปรียญธรรม 3 ประโยค และเข้าสอบอีกครั้งในปีมะแม พ.ศ. 2438 ได้เปรียญธรรม 6 ประโยค
พระราชาภิรมย์ถึงแก่กรรมในปี พ.ศ. 2499 สิริอายุได้ 90 ปี ได้รับพระราชทานเพลิงศพที่เมรุวัดกลาง ในวันอาทิตย์ที่ 29 เมษายน พ.ศ. 2499
ทางหลวงแผ่นดินหมายเลข 3038
ทางหลวงแผ่นดินหมายเลข 3038 (สายดอนเจดีย์ – ศรีประจันต์) เป็นทางหลวงแผ่นดินในจังหวัดสุพรรณบุรี มีระยะทางตลอดทั้งสาย 15.945 กิโลเมตร (เริ่มนับ กม.1+000) เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นบน ทางหลวงแผ่นดินหมายเลข 322, ทางหลวงแผ่นดินหมายเลข 3264 ตำบลดอนเจดีย์ อำเภอดอนเจดีย์ ไปทางทิศตะวันออก เข้าสู่เขต อำเภอศรีประจันต์ ที่ตำบลบางงาม และตัดกับทางหลวงแผ่นดินหมายเลข 3507 ที่ตำบลบ้านกร่าง ข้าม แม่น้ำท่าจีน ไปสิ้นสุดที่แยกศรีประจันต์ ตัดกับทางหลวงแผ่นดินหมายเลข 340 ในตำบลศรีประจันต์ อำเภอศรีประจันต์ เป็นเส้นทางในความรับผิดชอบของแขวงทางหลวงสุพรรณบุรีที่ 1
ถนนจักรวรรดิ
ถนนจักรวรรดิ เป็นถนนสายหนึ่งในเขตสัมพันธวงศ์ กรุงเทพมหานคร เริ่มจากถนนเจริญกรุงที่สี่แยกเอส. เอ. บี. (ตรงข้ามถนนวรจักรในเขตป้อมปราบศัตรูพ่าย) ไปทางทิศตะวันตกเฉียงใต้ ผ่านท้องที่แขวงสัมพันธวงศ์ จากนั้นตัดผ่านถนนเยาวราชที่สี่แยกวัดตึก เข้าสู่ท้องที่แขวงจักรวรรดิ สิ้นสุดที่ถนนจักรเพชร สร้างในรัชสมัยพระบาทสมเด็จพระจุลจอมเกล้าเจ้าอยู่หัวใน พ.ศ. 2436 เพื่อความเจริญรุ่งเรืองของบ้านเมืองและเป็นประโยชน์แก่ราษฎร จะได้ใช้เดินทางไปมาค้าขายและใช้รถม้าได้โดยสะดวก และพระราชทานชื่อถนนตามชื่อวัดจักรวรรดิราชาวาสวรมหาวิหาร (วัดสามปลื้ม) ซึ่งถนนนี้ตัดผ่าน
จังหวัดพัทลุงในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดพัทลุง พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
คะแนนรวมทั้งหมดในกลุ่มจังหวัดที่ 8
กลุ่มจังหวัดที่ 8 ประกอบไปด้วยจังหวัดสุราษฎร์ธานี จังหวัดพังงา จังหวัดนครศรีธรรมราช จังหวัดกระบี่ จังหวัดภูเก็ต จังหวัดตรัง จังหวัดพัทลุง จังหวัดสตูล จังหวัดสงขลา จังหวัดปัตตานี จังหวัดนราธิวาส และจังหวัดยะลา
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 8
! colspan=2 | พรรค ! คะแนนเสียง ! ร้อยละ
ผู้สมัครได้รับการเลือกตั้งในกลุ่มจังหวัดที่ 8
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 8 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดพัทลุง
ผลการเลือกตั้งสมาชิกสภาผู้แทนราษฎรแบบสัดส่วน จังหวัดพัทลุง
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดพัทลุงทั้งจังหวัด
ประเทศเบนินในโอลิมปิกเยาวชนฤดูร้อน 2014
ประเทศเบนิน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเบนินเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 3 ชนิดกีฬา ผลการแข่งขันครั้งนี้ประเทศเบนินไม่ได้รับเหรียญรางวัล
ว่ายน้ำ
ผลการแข่งขันดังนี้ :
เบญทราย หุ่นน้อย
เบญทราย หุ่นน้อย หรือ เบญทราย กียปัจจ์ ชื่อเล่น ทราย เกิดเมื่อวันอังคารที่ 30 กรกฎาคม พ.ศ. 2517 เป็นนักร้องหญิงนักแสดงพิธีกร​และนางแบบ​ชาวไทย จบการศึกษาระดับอนุบาลและระดับประถมศึกษาที่ โรงเรียนวิเศษศึกษา ระดับมัธยมศึกษาที่ วิทยาลัยนาฏศิลป์กรมศิลปากร ระดับปริญญาตรี และ ปริญญาโทคณะสังคมศาสตร์และมนุษยศาสตร์ มหาวิทยาลัยราชภัฏจันทรเกษม
ประวัติ
เข้าสู่วงการด้วยการเข้าประกวด เดอะบอย โมเดล คอนเทสท์ ของ นิตยสารวัยรุ่น เดอะบอย และเป็นพี่สาวของนักแสดงชื่อดัง โอ๋ เพชรดา เทียมเพ็ชร ปัจจุบันเป็นพิธีกรรายการ ''ชุมทางเสียงทองและชุมทางดาวทองทางช่อง 7 สี และอดีตผู้ช่วยเลขานุการผู้ว่าราชการกรุงเทพมหานคร (ม.ร.ว.สุขุมพันธุ์ บริพัตร)
ด้านชีวิตส่วนตัว สมรสกับ นายรังสรรค์ กียปัจจ์ เมื่อวันที่ 16 มีนาคม พ.ศ. 2546 ณ โรงแรมแชงกรี-ลา ปัจจุบันมีบุตรด้วยกัน 2 คน คือ น้องต้นน้ำและน้องต้นไม้
ยูเอสบีแฟลชไดรฟ์
ยูเอสบีแฟลชไดรฟ์ (USB flash drive) เป็นอุปกรณ์คอมพิวเตอร์สำหรับเก็บข้อมูลโดยใช้หน่วยความจำแบบแฟลช ทำงานร่วมกับยูเอสบี 1.1 2.0 3.0 (3.1 Gen 1) และ 3.1 (3.1 Gen 2) มีขนาดเล็ก น้ำหนักเบา ในปัจจุบัน แฟลชไดรฟ์มีความจุตั้งแต่ 4 GB  ถึง 1TB โดยทั่วไปไดรฟ์จะทำงานได้ในหลายระบบปฏิบัติการซึ่งรวมถึง วินโดวส์ 98/ME/2000/XP/Vista/7 แมคอินทอช ลินุกซ์ และยูนิกซ์
แฟลชไดรฟ์ รู้จักกันในชื่อต่างๆ รวมถึง "ทัมบ์ไดรฟ์" "คีย์ไดรฟ์" "จัมป์ไดรฟ์ และชื่อเรียกอื่น โดยขึ้นอยู่กับผู้ผลิต ปัจจุบันชื่อสากล จะเรียกว่าแฟลชไดรฟ์
ชื่อเรียกอื่นของแฟลชไดรฟ์
ชื่อเรียกของแฟลชไดรฟ์ (รวมถึงคำว่าแฟลชไดรฟ์) ไม่มีชื่อพื้นฐานที่กำหนด โดยผู้ผลิตได้ตั้งชื่อเป็นโมเดลของตัวเอง ซึ่งได้แก่
ส่วนประกอบ
ภาพถ่ายแสดงแผงวงจร(PCB) ของแฟลชไดรฟ์ รุ่น 64 MB USB 2.0 โดยปลายด้านหนึ่งเป็น ยูเอสบีตัวผู้ type-A และภายในจะมีแผงวงจรที่ควบคุมการทำงานทั้งหมดของไดรฟ์
นิชิยามะอนเซ็งเคอุงกัง
ลักษณะ
โรงแรมแห่งนี้ออกแบบตามสไตล์สถาปัตยกรรมญี่ปุ่น มีห้องพักจำนวน 37 ห้อง รวมถึงภัตคารอาหาร ไคเซกิ (kaiseki) และจุดชมดวงจันทร์ โรงแรมแห่งนี้มีห้องอาบน้ำพุร้อนทั้งแบบสาธารณะและแบบส่วนตัว ห้องแบบส่วนตัวจำนวนสองห้องอยู่ที่ชั้น 1 และห้องแบบสาธารณะสองห้องอยู่ที่ชั้นที่ 4
ป้อมพระจุลจอมเกล้า
ป้อมพระจุลจอมเกล้า หรือเรียกสั้น ๆ ว่า "ป้อมพระจุล" เป็นป้อมปราการทางน้ำ ตั้งอยู่ที่ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ สร้างขึ้นเมื่อใด ไม่พบหลักฐานแน่ชัด แต่คาดว่าสร้างขึ้นในราวเดือน มีนาคม พ.ศ. 2427 ในรัชสมัยพระบาทสมเด็จพระจุลจอมเกล้าเจ้าอยู่หัว เพื่อป้องกันการรุกรานจากอังกฤษและฝรั่งเศส ซึ่งเป็นชัยภูมิเหมาะสม หากมีเรือรบของข้าศึกบุกเข้ามาทางปากน้ำ ป้อมแห่งนี้สร้างเป็นป้อมปืนใหญ่แบบตะวันตก และได้ติดตั้งปืนใหญ่อาร์มสตรอง 152/32 มม. (6 นิ้ว) จำนวน 7 กระบอก เป็นอาวุธหลักของป้อม ทำให้ป้อมนี้เป็นป้อมปราการของสยามที่ทันสมัยมากที่สุดในเวลานั้น
ป้อมพระจุลจอมเกล้า นอกจากจะเป็นป้อมที่พระองค์ทรงดำริให้สร้างขึ้นแล้ว พระองค์ยังได้ทรงมาทดลองยิงปืนเสือหมอบด้วยพระองค์เอง ในเช้าวันที่ 28 พฤษภาคม พ.ศ. 2436 ป้อมพระจุลยังได้ใช้เป็นที่ยิงต่อสู้กับเรือรบฝรั่งเศสในวิกฤติการณ์ ร.ศ. 112 โดยมีพลเรือตรี พระยาชลยุทธโยธินทร์ เป็นผู้อำนวยการป้องกันปากแม่น้ำเจ้าพระยา
ปัจจุบัน ป้อมพระจุลจอมเกล้าขึ้นตรงกับฐานทัพเรือกรุงเทพ และได้ประดิษฐานพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัวเมื่อ พ.ศ. 2536 เพื่อเป็นราชานุสรณ์และรำลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว ที่ทรงมีต่อปวงชนชาวไทยอย่างหาที่เปรียบไม่ได้ และกองทัพเรือได้จัดเป็นพิพิธภัณฑ์เปิดให้ประชาชนเข้าชมด้วย ป้อมพระจุลจอมเกล้าจึงเป็นสถานที่ท่องเที่ยวที่สำคัญอีกแห่งหนึ่งของจังหวัดสมุทรปราการ
ประวัติ
สืบเนื่องจากการเข้ามาของอิทธิพลชาติตะวันตกที่มาล่าอาณานิคมแถบเอเซีย อินโดจีน และการเปิดประเทศญี่ปุ่น ในสมัยรัชกาลที่ 4 นำโดยสหรัฐอเมริกา ทำให้เกิดความเชื่อที่ว่า "คนเอเซีย สู้ฝรั่งไม่ได้" แต่ก็ไม่ได้หมายความว่า สยามจะไม่มีการป้องกันเกิดขึ้น แม้ว่าป้อมบนสองฟากแม่น้ำเจ้าพระยาเดิม ตั้งแต่สมัยรัชกาลที่ 2 - รัชกาลที่ 4 จะรวมกันแล้วกว่า 20 ป้อม แต่ก็ยังเป็นป้อมโบราณที่ติดตั้งปืนใหญ่แบบเก่า รวมถึงยุทธวิธีที่แต่เดิมใช้รบทางน้ำมาเป็นระยะเวลายาวนานของสยาม นั่นคือการใช้โซ่ขึงปิดทางน้ำทำให้เรือไม่สามารถเคลื่อนไปได้ แต่กลวิธีไม่สามารถใช้ได้อีกต่อไป เมื่อ เรือกำปั่นของฝรั่ง หรือ เรือกลไฟ ซึ่งสามารถเคลื่อนที่ได้ด้วยถ่านหิน ที่ไม่จำเป็นต้องใช้พลังงานลมเหมือนแต่ก่อน นอกจากนี้กรมพระยาเทวะวงศ์วโรปการ ที่ปรึกษาราชการแผ่นดินของพระเจ้าอยู่หัว ก็ได้กล่าวไว้ว่า "ทางเรือ ไทยยังจะสู้รบฝรั่งเศสไม่ได้" จึงเป็นเหตุผลโดยรวมที่ต่อมาพระบาทสมเด็จพระจุลจอมเกล้าเจ้าอยู่หัวทรงเห็นความสำคัญ รับสั่งให้เตรียมการป้องกันกำลังทางเรือให้ดียิ่งขึ้น โดยพระองค์พระทานเงินส่วนพระองค์เป็นจำนวน 10,000 ชั่ง (800,000 บาท) เพื่อให้เร่งการสร้างป้อม และซื้ออาวุธเพื่อป้องกันพระนคร ด้วยความมุ่งมั่นของพระองค์ที่จะดำรงไว้ซึ่งเอกราชของชาติ ให้หลุดพ้นจากการเข้าแทรกแทรงของชาติตะวันตก ตามที่ทรงพระราชหัตถเลขาถึงเสนาบดีสภาในวันที่ 10 เมษายน ร.ศ.112 (พ.ศ. 2436) ใจความตอนหนึ่งว่า
แกรี กูดริดจ์
แกรี่ กู้ดริดจ์ (Gary Goodridge) เจ้าของฉายา บิ๊กแดดดี้ เกิดวันที่ 17 มกราคม ค.ศ. 1966 เป็นอดีตนักมวยคิกบ็อกซิ่งรุ่นซูเปอร์เฮฟวี่เวท กับนักสู้ป้องกันตัวแบบผสมรุ่นเฮฟวี่เวท เกิดที่ประเทศตรินิแดดและโตเบโก แต่ทำการแข่งขันและอาศัยอยู่ที่เมืองแบร์รี่ รัฐออนแทรีโอ ประเทศแคนาดา นอกจากนี้เขายังเป็นหนึ่งในนักกีฬางัดข้อระดับอาชีพในอันดับต้นๆของโลกด้วยเช่นกัน
ในวงการระดับอาชีพ
ก่อนที่กู้ดริดจ์จะเข้าร่วมการแข่งขันการต่อสู้แบบผสมเขาได้เป็นแชมป์โลกที่ประสบความสำเร็จในการแข่งขันกีฬางัดข้อ เขาสามารถเอาชนะตัวเก็งอย่างชารอน เรอเมซ กับจอห์น เบรงค์ ในค.ศ. 1991 และอีกครั้งในค.ศ. 1994 แกรี่ กู้ดริดจ์ ได้รับการเสนอสถานะ สายดำลำดับที่สี่ในศิลปะการต่อสู้แบบ Kuk Sool Won พร้อมด้วยเสื้อคาราเต้หากเขาได้เป็นตัวแทนโรงเรียนฝึกวิชาของพวกเขาที่ UFC
ในวงการคิกบ็อกซิ่งระดับอาชีพ
กู้ดริดจ์ได้เปิดตัวในการแข่งขันคิกบ็อกซิ่งเมื่อปีค.ศ. 1999 กับรายการเค-วัน รีเวนจ์ โดยพบกับมุซาชิ และได้แพ้โดยการถูกตัดสิทธิ์ กู้ดริดจ์ได้รับชัยชนะครั้งแรกในเค-วันเมื่อมาพบกับไมค์ เบอร์นาร์โด ด้วยการชนะน็อค ของการแข่งขัน เค-วัน เวิลด์ GP 2002 ในลาสเวกัส
ในค.ศ. 2005 กู้ดริดจ์ ได้เข้าร่วมในเค-วัน เวิลด์ GP สองทัวร์นาเมนท์ ที่จัดขึ้นในสหรัฐอเมริกา เมื่อวันที่ 30 เมษายน เขาได้ชนะน็อค ฌอน โอ'เฮนรี่ กับสก็อต ไลท์ตี้ ซึ่งสามารถเข้าสู่รอบไฟนอล ก่อนที่จะแพ้ให้กับกลาเบ้ เฟโตซ่า โดยถูกเตะสูง สามเดือนต่อมาในวันที่ 30 กรกฎาคม ค.ศ. 2005 ที่โฮโนลูลู รัฐฮาวาย เขาทำสถิติชนะน็อคคู่ต่อสู้ได้ทั้งสามรายของการแข่งขันเค-วัน เวิลด์กรังด์ปรีซ์ ในฮาวายทัวร์นาเมนท์
แหล่งข้อมูลอื่น
1966
ถนนวรจักร
ถนนวรจักร ถนนสายหนึ่งในกรุงเทพมหานคร เป็นถนนสายสั้น ๆ  มีจุดเริ่มตั้งแต่ถนนเจริญกรุง (ทางแยกเอส. เอ. บี.) และตัดกับถนนหลวง (ทางแยกวรจักร) ก่อนจะสิ้นสุดลงที่ถนนบำรุงเมือง (ทางแยกแม้นศรี) โดยเป็นเส้นแบ่งพื้นที่การปกครองระหว่างแขวงบ้านบาตรกับแขวงป้อมปราบและแขวงวัดเทพศิรินทร์ เขตป้อมปราบศัตรูพ่าย
ถนนวรจักรเป็นถนนที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้น ปรากฏในเอกสารของกระทรวงโยธาธิการใน พ.ศ. 2439 ว่า ทรงสอบถามเรื่องการตัดถนนวรจักรจากพระเจ้าน้องยาเธอ กรมหมื่นพิทยลาภพฤฒิธาดาซึ่งได้กราบบังคมทูลว่า กรมโยธาธิการยังไม่ได้รับที่ดินที่ถนนจะตัดผ่านจากกระทรวงนครบาลและยังไม่ได้ประกาศให้ราษฎรรื้อถอนบ้านเรือนเพราะยังทำแผนที่และบัญชีบ้านเรือนที่จะต้องรื้อถอนยังไม่เสร็จ จนกระทั่ง พ.ศ. 2441 การเวนคืนที่ดินก็ยังไม่เรียบร้อย เช่น ยังติดขัดที่เรือนหม่อมเจ้าดำรงค์ หม่อมเจ้าอเนก และพระวรวงศ์เธอ พระองค์เจ้าปรีดา พระโอรสในพระเจ้าบรมวงศ์เธอ กรมขุนวรจักรธรานุภาพ ซึ่งกีดขวางแนวถนน รวมทั้งสะพานเฉลิมยศ 45 ก็อยู่ในแนวถนนวรจักรด้วยเช่นกัน ต่อมาจึงได้มีการประกาศให้ราษฎรรื้อถอนบ้านเรือนออกจากแนวถนนเพื่อให้กรมโยธาธิการก่อสร้างถนน ซึ่งพระราชทานนามไว้ว่าถนนวรจักร จนสำเร็จ
นามถนนวรจักรมาจากพระนามของพระเจ้าบรมวงศ์เธอ กรมขุนวรจักรธรานุภาพ (พระองค์เจ้าปราโมช) พระราชโอรสในพระบาทสมเด็จพระพุทธเลิศหล้านภาลัย และเจ้าจอมมารดาอัมพา ในรัชกาลที่ 2 และเป็นต้นราชสกุลปราโมช
ปัจจุบัน รอบ ๆ ถนนวรจักรเป็นแหล่งรวมร้านค้าขายอะไหล่รถยนต์ รวมถึงรถจักรยานยนต์ และจักรยาน โดยถือว่าเป็นส่วนหนึ่งของคลองถมด้วย
ราชิสม์
ราชิสม์ (рашизм, คือการรวมคำระหว่าง "รัสเซีย" และ "ฟาสซิสม์"; рашизм ) คือคำเรียกใช้กับอุดมการณ์ทางการเมือง และการปฏิบัติทางสังคมของรัสเซีย ในช่วงสมัยต้นศตรวรรษที่ 21 โดยมีการพูดถึงเกี่ยวกับอุดมการณ์ชาตินิยมและการทหารของรัสเซีย โดยตั้งให้คำเรียกดังกล่าวสามารถขยายถึงระบอบการปกคองแบบลัทธิอำนาจนิยมสุดโต่งได้
คำนี้มีการใช้อย่างกว้างขวางในยูเครนทั้งสื่อและองค์กรภาครัฐ เพื่อไว้ใช้เรียกกลุ่มกองกำลังจากกองทัพรัสเซีย และผู้ที่สนับสนุนการทหารของรัสเซีย และเป็นที่รู้จักแพร่หลายทั่วโลก หลังจากเกิดเหตุการณ์สงครามรัสเซีย-ยูเครน
นอกจากนี้ ราชิสม์ยังสามารถใช้ได้อย่างแพร่หลาย ทั้งการทหาร และการเคลื่อนไหวทางการเมือง ทั้งจากรัฐบาลและประชาชน รวมทั้งการแสดงความภาคภูมิใจในชาติมาตุภูมิของตนเอง
สัญลักษณ์ที่พบบ่อยนั้น มักจะเป็นริบบิ้นนักบุญจอร์จ ทำเป็นตัวอักษร Z (โดย Z สามารถแบ่งความหมายได้สองแบบ คือ Za pobedu หรือ เพื่อชัยชนะ หรือ Zapad ที่แปลว่าตะวันตกในภาษารัสเซีย)โดยปรากฎแพร่หลายทั่วทั้งประเทศรัสเซีย และพื้นที่ที่รัสเซียเข้ายึดครองในยูเครน ทั้งสื่อสิ่งพิมพ์ ใบปลิว จนถึงสื่อสังคมออนไลน์
ราชอาณาจักรเซดัง
ราชอาณาจักรเซดัง (Kingdom of Sedang; ภาษาฝรั่งเศส: Royaume des Sedangs) เป็นเขตการปกครองที่ก่อตั้งขึ้นชั่วคราวในพุทธศตวรรษที่ 24 โดยนักผจญภัยชาวฝรั่งเศส ชาร์เลิส-มารี ดาวิด เดอ แมเรนาในดินแดนที่ปัจจุบันคือประเทศเวียดนาม
แมเรนาเคยเป็นเจ้าหน้าที่ของรัฐบาลฝรั่งเศสมาก่อนและมีประวัติน่าสงสัยว่าเคยเกี่ยวข้องกับการทุจริตได้เป็นเจ้าของที่ดินเพาะปลูกใน พ.ศ. 2431 ในอินโดจีนฝรั่งเศส ในระยะที่กษัตริย์สยามได้กล่าวอ้างสิทธิในดินแดนดังกล่าวกับฝรั่งเศส แมเรนาได้เดินทางเข้าไปยังดินแดนตอนในเพื่อไปเจรจากับหัวหน้าเผ่าท้องถิ่นต่างๆ เมื่อเขาไปถึงได้เจรจากับหัวหน้าเผ่าเพื่อจัดตั้งราชอาณาจักรภายใต้การปกครองของเขา โดยเขากล่าวอ้างว่าเผ่าเหล่านี้ไม่เคยส่งบรรณาการให้อันนัมและมีสิทธิที่จะเป็นเอกราช ราชอาณาจักรเซดังที่เขาตั้งชื่อนี้ประกอบด้วยเผ่าบะห์นาร์ เผ่าเรเงา และเผ่าเซดัง เขาได้รับเลือกให้เป็นกษัตริย์จากเผ่าเหล่านี้ ตั้งเมืองหลวงที่กนกุงหรือเปเลย อักนาที่แปลว่าเมืองใหญ่ เมื่อวันที่ 3 มิถุนายน พ.ศ. 2431
จากนั้น เขาได้ติดต่อไปยังสาธารณรัฐฝรั่งเศสที่สามเพื่อยกราชอาณาจักรนี้ให้แลกกับสิทธิผูกขาดทางการค้า และยังกล่าวว่าปรัสเซียสนใจดินแดนของเขาถ้าฝรั่งเศสไม่สนใจ เมื่อรัฐบาลฝรั่งเศสไม่ตอบสนอง เขาจึงไปติดต่ออังกฤษในฮ่องกง ต่อมาเขาเดินทางไปเบลเยียม ซึ่งใน พ.ศ. 2432 มีนักการเงินสนับสนุนเงินและอาวุธแก่เขาแลกกับสิทธิในการทำเหมืองแร่ในราชอาณาจักร การเดินทางกลับสู่ราชอาณาจักรเซดังของแมเรนาถูกขัดขวางโดยกองทัพเรือฝรั่งเศสที่ปิดล้อมท่าเรือของเวียดนาม และอาวุธของเขาถูกยึดที่สิงคโปร์